**INTEGRIRANA POLITIKA KVALITETE, ZAŠTITE OKOLIŠA I ZAŠTITE ZDRAVLJA I SIGURNOSTI**

**Politika kvalitete**

Tvrtka Grasa d.o.o. od samih početaka poslovanja nastoji održavati visoka načela stručnosti i profesionalnosti, s naglaskom na visoku razinu kvalitetu svojih usluga izvedbe geotehničkih radova i građevinskih sanacija.

U organizaciji se provodi kontinuirano praćenje razine zadovoljstva klijenata što je pokazatelj kvalitete poslovanja i zahtjeva klijenata. Društvo stavlja naglasak na djelotvoran procesni pristup u skladu sa normom ISO 9001:2015, kao i odgovornost za svakog djelatnika za predano obavljanje raspoređenih zadataka, a time i zadanih poslovnih ciljeva. Organizacija mjeri učinkovitost svojih proslovnih procesa i pronalaske analizira putem redovitih godišnjih internih audita. Tvrtka nastoji podići motiviranost i osobni standard svojih zaposlenika, te im omogućava konstantno usavršavanje i pohađanje edukacija. Ovakav sustavni pristup osigurava pozicioniranje tvrtke Grasa d.o.o. kao pouzdanog partnera, među vodećima na tržištu, u području geomehanike.

Nova dostignuća u formi zajedničkog ostvarivanja poslovnih uspjeha Društvo osigurava putem učinkovitog mehanizma Integriranih ciljeva kvalitete, zaštite okoliša i zaštite zdravlja i sigurnosti svih sudionika u procesu.

Temeljni cilj poslovanja tvrtke, uz održavanje visoke razine kvalitete izvođenja geotehničkih radova i građevinskih sanacija, je i stvaranje ugodne radne okoline te racionalno planiranje postojećih resursa i optimizacija troškova poslovanja.

Uprava Društva osigurava potrebne resurse za obavljanje svih poslovnih procesa, uzimajući u obzir njihove značajne rizike i prilike. Grasa d.o.o. uz ispunjavanje zahtjeva međunarodnih normi, svoje poslovanje prilagođava važećoj zakonskoj regulativi.

**POLITIKA ZAŠTITE OKOLIŠA**

Grasa d.o.o. je tvrtka koja u svim svojim poslovnim procesima promišlja o zaštiti okoliša kao bitnom elementu tijekom izvođenja geotehničkih radova. Demonstracijom ekološke svijesti želi nadograditi povjerenje kod svojih partnera i kupaca/klijenata, ali i svim zainteresiranim stranama dokazati društvenu odgovornost na području kvalitete i zaštite okoliša.

Primjenom Sustava za upravljanje zaštitom okoliša prema normi ISO 14001:2015, u svom svakodnevnom radu, Grasa d.o.o. demonstrira posvećenost zaštiti prirode i okoliša te daje svoj doprinos prevenciji incidentnih situacija putem identifikacije i analize okolišnih aspekata. Ispunjavanjem zakonske legislative i postavljanjem puno viših ciljeva zaštite okoliša, Društvo aktivno radi na kontinuiranom poboljšanju Integriranog sustava upravljanja u svim segmentima.

**POLITIKA ZAŠTITE ZDRAVLJA I SIGURNOSTI**

Sigurnost i zaštita zdravlja naših zaposlenika jedna su od temeljnih vrijednosti naše tvrtke. Da bismo postizali, održavali i osnaživali te vrijednosti trajno se obvezujemo konstantno unapređivati zdavlje i sigurnost djelatnika preventivnim aktivnostima i težiti smanjivanju broja akcidenatnih i opasnih situacija koje mogu uzrokovati ozljede na radu i pojavu profesionalnih oboljenja, kontinuirano sprečavati ozljede i pojavu profesionalnih oboljenja, kontinuirano se usklađivati sa zakonskim i ostalim zahtjevima vezanim uz sigurnost na radu, primjenjivati i poboljšavati djelotvornost sustava zaštite na radu temeljenog na SCC zahtjevima*.*Novi izazovi globalne pandemije COVID-19 virusa stavili su ispred nas i nove odgovornosti , kako za zdravlje naših djelatnika, tako i svih sudionika u procesima koje Grasa d.o.o. izvodi, kako bi se preduprijedile zaraze i unaprijedila sigurnost očuvanja zdravlja na svim mjestima na kojima naše društvo izvodi svoje radove, te obavlja druge procese nužne za poslovanje.

|  |  |
| --- | --- |
| U Zagrebu, 19.03.2020. |  |
|  | *Potpis direktora* **Damir Vujić** |